Twee sterf toe motor in vlamme uitbarsDie ongelukstoneel. Foto: Netcare 911 Twee mense is dood toe ŉ motor Saterdagaand oomblikke ná ŉ botsing in Umhlanga in KwaZulu-Natal in vlamme uitgebars het. Shawn Herbst, woordvoerder van Netcare 911, het gesê die botsing het omstreeks 21:40 op die hoek van Umhlanga Rocks-rylaan en Douglas Saunders-weg gebeur. Hoewel die presiese omstandighede rakende die botsing nog vaag is, blyk dit volgens Herbst dat die motor teen die betonverkeersirkel vasgery en toe aan die brand geslaan het. Daar was twee insittendes in die motor tydens die voorval. Brandbestryders van die Ethekwini brand- en reddingsdienste het die vlamme geblus, maar die twee is deur paramedici dood verklaar. Die ongeluk word deur die polisie ondersoek